CELEX: 32010D0657
Language: lv
Date: 2010-10-28 00:00:00
Title: 2010/657/ES: Komisijas Lēmums ( 2010. gada 28. oktobris ) par ārkārtas pasākumu finansēšanu attiecībā uz trakumsērgu Itālijas ziemeļaustrumu daļā (izziņots ar dokumenta numuru C(2010) 7379)

30.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 285/33
            
         KOMISIJAS LĒMUMS
   (2010. gada 28. oktobris)
   par ārkārtas pasākumu finansēšanu attiecībā uz trakumsērgu Itālijas ziemeļaustrumu daļā
   (izziņots ar dokumenta numuru C(2010) 7379)
   (2010/657/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 8. panta 2. punktu,
   tā kā:
   
               (1)
            
            
               Lēmumā 2009/470/EK ir paredzēts, ka gadījumos, kad dalībvalsti tieši apdraud kāda no minētā lēmuma I pielikumā uzskaitītajām slimībām, kas izcēlusies vai attīstījusies trešās valsts vai dalībvalsts teritorijā, var nolemt pieņemt jebkādus situācijai piemērotus pasākumus un piešķirt Savienības finansiālo atbalstu to pasākumu īstenošanai, kurus uzskata par īpaši nepieciešamiem veiktās darbības sekmīga iznākuma nodrošināšanai.
            
         
               (2)
            
            
               Trakumsērga ir dzīvnieku slimība, ar ko galvenokārt slimo savvaļas un mājas gaļēdāji un kas nopietni apdraud sabiedrības veselību. Tā ir viena no slimībām, kas iekļauta Lēmuma 2009/470/EK I pielikumā.
            
         
               (3)
            
            
               Pēdējos gados Savienība ir līdzfinansējusi programmas to savvaļas gaļēdāju orālai imunizācijai, kas ir šīs slimības pārnēsātāji, un tās ir uzlabojušas stāvokli vairumā dalībvalstu, kā rezultātā ievērojami mazinājusies savvaļas un mājdzīvnieku saslimšana ar trakumsērgu un izskausti cilvēku saslimšanas gadījumi.
            
         
               (4)
            
            
               Itāliju kopš 1997. gada uzskata par valsti, kas ir brīva no trakumsērgas. Tomēr 2008. gada oktobrī Friuli Venezia Giulia reģionā tika konstatēts viens trakumsērgas gadījums, kam sekoja astoņi jauni gadījumi tajā pašā reģionā. 2009. gadā savvaļas dzīvnieku trakumsērga izplatījās arī Veneto reģionā. Līdz 2009. gada beigām Friuli Venezia Giulia reģionā tika konstatēti 35 gadījumi un Veneto reģionā – 33 gadījumi.
            
         
               (5)
            
            
               Kaimiņos esošās dalībvalstis izteica bažas, ka to teritorijas var apdraudēt trakumsērgas izplatības situācija Itālijas ziemeļaustrumu daļā.
            
         
               (6)
            
            
               Attiecīgi ir nepieciešami ārkārtas pasākumi, lai novērstu slimības tālāku izplatību Itālijā, kā arī kaimiņu dalībvalstīs Austrijā un Slovēnijā un lai vēl efektīvāk censtos pēc iespējas ātrāk izskaust šo slimību.
            
         
               (7)
            
            
               Itālija 2009. gada 9. decembrī iesniedza Komisijai ārkārtas plānu lapsu orālai vakcinācijai “Trakumsērgas kontroles programma Itālijas ziemeļaustrumu daļas reģionos – īpašs vakcinācijas plāns lapsām”. Plāns tika atzīts par pieņemamu, un tādēļ ir lietderīgi, ka konkrēti pasākumi saņemtu Savienības finansējumu. Tāpēc tā īstenošanai tiks piešķirts Savienības finansiālais atbalsts.
            
         
               (8)
            
            
               Savienības finansiālais atbalsts jāizmaksā, pamatojoties uz dalībvalstu oficiālu atmaksāšanas pieprasījumu un apliecinošiem dokumentiem, kas minēti 7. pantā Komisijas 2005. gada 28. februāra Regulā (EK) 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (2).
            
         
               (9)
            
            
               Ņemot vērā to, cik steidzami paplašinātais vakcinācijas plāns ir jāīsteno, lai novērstu slimības izplatību citās dalībvalstīs, ir pamatoti, ka Savienības finansiālais atbalsts būtu pieejams no 2009. gada 9. decembra, kad plāns tika iesniegts Komisijai finansējuma saņemšanai.
            
         
               (10)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo “Trakumsērgas kontroles programma Itālijas ziemeļaustrumu daļas reģionos – īpašs vakcinācijas plāns lapsām” (“plāns”), kuru Itālija iesniedza 2009. gada 9. decembrī, ir apstiprināts uz laika posmu no 2009. gada 9. decembra līdz 2010. gada 31. decembrim.
   2. pants
   1.   Savienība plānam var piešķirt finansiālu atbalstu 50 % apmērā no izmaksām, kas Itālijai radušās saistībā ar:
   
               a)
            
            
               laboratorijas testu veikšanu, lai:
               
                           i)
                        
                        
                           noteiktu trakumsērgas antigēna vai antivielu klātbūtni;
                        
                     
                           ii)
                        
                        
                           izolētu un raksturotu trakumsērgas vīrusu;
                        
                     
                           iii)
                        
                        
                           noteiktu biomarķieri;
                        
                     
                           iv)
                        
                        
                           titrētu vakcīnas ēsmas;
                        
                     
         
               b)
            
            
               orālo vakcīnu un ēsmu iegādi un izplatīšanu un parenterālo vakcīnu iegādi un lauksaimniecības dzīvnieku vakcinēšanu saskaņā ar plānu.
            
         Tomēr Savienības finansiālais atbalsts a) un b) apakšpunktā minētajām izmaksām nepārsniedz EUR 2 300 000.
   2.   Izmaksu maksimālā summa, ko Itālijai atmaksā attiecībā uz plānu, vidēji nepārsniedz:
   
               
                           a)
                        
                        
                           seroloģiskajam testam –
                        
                     
            
               EUR 8 par testu;
            
         
               
                           b)
                        
                        
                           testam, ar ko nosaka tetraciklīnu kaulos, –
                        
                     
            
               EUR 8 par testu;
            
         
               
                           c)
                        
                        
                           fluoriscējošo antivielu testam (FAT) –
                        
                     
            
               EUR 12 par testu;
            
         
               
                           d)
                        
                        
                           polimerāzes ķēdes reakcijas testam (PCR) –
                        
                     
            
               EUR 10 par testu;
            
         
               
                           e)
                        
                        
                           orālo vakcīnu un ēsmu iegādei –
                        
                     
            
               EUR 0,4 par devu;
            
         
               
                           f)
                        
                        
                           parenterālo vakcīnu iegādei –
                        
                     
            
               EUR 1 par devu;
            
         
               
                           g)
                        
                        
                           lauksaimniecības dzīvnieku vakcinēšanai –
                        
                     
            
               EUR 1,50 par dzīvnieku.
            
         3.   Izmaksās, kas paredzētas 1. punkta a) apakšpunktā minēto laboratorijas testu veikšanai, ietver:
   
               a)
            
            
               izmaksas, kas paredzētas tādu testu komplektu, reaģentu un visu pārējo palīgmateriālu iegādei, kuri izmantoti testu veikšanai;
            
         
               b)
            
            
               izmaksas, kas paredzētas darbiniekiem, kuri ir pilnībā vai daļēji nodarbināti, lai veiktu pārbaudes;
            
         
               c)
            
            
               maksimāli 7 % pieskaitāmo izmaksu no a) un b) apakšpunktā minēto izmaksu kopējās summas.
            
         3. pants
   1.   Savienības finansiālo atbalstu plānam piešķir ar nosacījumu, ka Itālija:
   
               a)
            
            
               īsteno plānu saskaņā ar attiecīgajiem Savienības tiesību aktu noteikumiem, tostarp noteikumiem par konkurenci, publiskā iepirkuma līgumiem un valsts atbalstu;
            
         
               b)
            
            
               iesniedz galīgo ziņojumu Komisijai saskaņā ar pielikumiem vēlākais līdz 2011. gada 30. aprīlim par plāna tehnisko izpildi, pievienojot datus, kas pamato veiktās izmaksas un sasniegtos rezultātus laika posmā no 2009. gada 9. decembrim līdz 2010. gada 31. decembrim;
            
         
               c)
            
            
               īsteno plānu efektīvi.
            
         2.   Ja Itālija neievēro 1. punktā paredzētos nosacījumus, Komisija samazina Savienības finansiālo atbalstu, ņemot vērā neatbilstības veidu un pakāpi un finansiālo zaudējumu, kas radies Savienībai.
   4. pants
   Šo lēmumu piemēro no 2009. gada 9. decembrī.
   5. pants
   Šis lēmums ir adresēts dalībvalstīm.
   
      Briselē, 2010. gada 28. oktobrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 55, 1.3.2005., 12. lpp.
   
      I PIELIKUMS
      Tehniskajā ziņojumā, kas minēts 3. panta 1. punkta b) apakšpunktā, ietver vismaz šādus aspektus:
      A.   Vakcinācija
      
      
                  I.
               
               
                  Ziņojuma periods
               
            
                  II.
               
               
                  Izplatīto trakumsērgas vakcīnu ēsmu skaits
               
            
                  III.
               
               
                  Vakcinēto lauksaimniecības dzīvnieku un ganāmpulku skaits pa reģioniem
               
            
                  IV.
               
               
                  Ar lidaparātiem izplatīto ēsmu skaits
               
            
                  V.
               
               
                  Manuāli izplatīto ēsmu skaits
               
            
                  VI.
               
               
                  Kartes, kurās norādītas teritorijas, kurās ēsma izplatīta, un virzienu līnijas, pa kurām ēsma tika izplatīta (no gaisa un manuāli)
               
            B.   Monitorings
      
      
                   
               
               
                  Virusoloģiskie testi
               
               
                  Seroloģiskie testi
               
               
                  Tetraciklīna marķiera noteikšana
               
            
                  Reģions
               
               
                  Suga
               
               
                  Testa veids
               
               
                  Testēto dzīvnieku skaits
               
               
                  Pozitīvs
               
               
                  Testa veids
               
               
                  Testēto dzīvnieku skaits
               
               
                  Pozitīvs (robežvērtība) … IU/ml)
               
               
                  Testa veids
               
               
                  Testēto dzīvnieku skaits
               
               
                  Pozitīvs
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            C.   Situācijas un radušos grūtību tehniskais novērtējums
      
   
   
      II PIELIKUMS
      Finanšu ziņojumā, kas minēts 3. panta 1. punkta b) apakšpunktā, ietver vismaz šādus aspektus:
      
                  
                     Pasākumi, par kuriem var pretendēt uz līdzfinansējumu
                  
               
            
                  
                     Laboratorijas testi
                  
               
            
                  Reģions
               
               
                  Testu veids
               
               
                  Testēto dzīvnieku skaits
               
               
                  Veikto testu skaits
               
               
                  Veikto testu izmaksas
                  (EUR)
               
            
                  Trakumsērgas antigēna noteikšana
               
               
                  
                     FAT
                  
               
               
                   
               
               
                  0
               
               
                  0,00
               
            
                  
                     PCR
                  
               
               
                   
               
               
                   
               
               
                   
               
            
                  Cits (lūdzam precizēt)
               
               
                   
               
               
                   
               
               
                   
               
            
                  Trakumsērgas antivielu noteikšana
               
               
                  Vīrusa neitralizācija
               
               
                   
               
               
                   
               
               
                   
               
            
                  Cits (lūdzam precizēt)
               
               
                   
               
               
                   
               
               
                   
               
            
                  Trakumsērgas vīrusa raksturojums
               
               
                  Sekvencēšana
               
               
                   
               
               
                   
               
               
                   
               
            
                  Cits (lūdzam precizēt)
               
               
                   
               
               
                   
               
               
                   
               
            
                  Biomarķieris
               
               
                   
               
               
                   
               
               
                   
               
               
                   
               
            
                  Vakcīnas ēsmu titrēšana
               
               
                   
               
               
                   
               
               
                   
               
               
                   
               
            
                  
                     Kopā
                  
               
               
                   
               
               
                  
                     0
                  
               
               
                  
                     0
                  
               
               
                  
                     0,00
                  
               
            
                  
                     Vakcīnas un ēsmas
                  
               
            
                  Reģions
               
               
                  Testu veids
               
               
                  Dzīvnieku skaits
               
               
                  Vakcīnu dozu un ēsmu skaits
               
               
                  Iegādes un izplatīšanas/vakcinēšanas izmaksas
                  (EUR)
               
            
                  Orālās vakcīnas
               
               
                  Iegāde
               
               
                   
               
               
                   
               
               
                   
               
            
                  Izplatīšana
               
               
                   
               
               
                   
               
               
                   
               
            
                  Parenterālās vakcīnas
               
               
                  Iegāde
               
               
                   
               
               
                   
               
               
                   
               
            
                  Vakcinēšana
               
               
                   
               
               
                   
               
               
                   
               
            
                  
                     Kopā
                  
               
               
                   
               
               
                  
                     0
                  
               
               
                  
                     0
                  
               
               
                  
                     0,00
                  
               
            Es apliecinu, ka:
      
                  —
               
               
                  šie izdevumi ir patiesi, iegrāmatoti precīzi un ir atbilstoši Komisijas Lēmuma 2010/657/ES noteikumiem,
               
            
                  —
               
               
                  visi šos izdevumus apliecinošie dokumenti ir pieejami pārbaudēm, īpaši – lai pierādītu kompensācijas līmeni par dzīvniekiem,
               
            
                  —
               
               
                  šai programmai nav pieprasīts cits Savienības atbalsts un ienākumi no darbībām programmas ietvaros tiks deklarēti Komisijai,
               
            
                  —
               
               
                  programma īstenota saskaņā ar attiecīgajiem Savienības tiesību aktiem, īpaši noteikumiem par konkurenci, valsts pasūtījuma piešķiršanu un valsts atbalstu,
               
            
                  —
               
               
                  tiek piemērotas kontroles procedūras, īpaši – lai pārbaudītu deklarētās summas un novērstu, atklātu un likvidētu pārkāpumus.
               
            
                   
               
               
                  Datums: …
               
            
                   
               
               
                  Izpilddirektora vārds, uzvārds un paraksts: …